Úradný vestník L 002 , 06/01/2004 S. 0003 - 0020



Nariadenie Komisie (ES) č. 4/2004 z 23. decembra 2003, ktorým sa ustanovujú podrobné pravidlá pre uplatňovanie nariadenia Rady (EHS) č. 4045/89 o kontrole opatrení tvoriacich súčasť systému financovania záručnou sekciou Európskeho poľnohospodárskeho usmerňovacieho a záručného fondu vykonávaných členskými štátmi KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 4045/89 z 21. decembra 1989 o kontrole opatrení tvoriacich súčasť systému financovania záručnej sekcie Európskeho poľnohospodárskeho usmerňovacieho a záručného fondu (EPUZF), vykonávaných členskými štátmi, a o zrušení smernice 77/435/EHS [1], ktoré bolo naposledy zmenené a doplnené nariadením (ES) č. 2154/2002 [2], najmä na jeho článok 19, keďže: (1) 1. vzhľadom na zrušenie ustanovení nariadenia (EHS) č. 4045/89 týkajúcich sa úhrady výdavkov spoločenstvom, ktoré vznikli členským štátom v rámci vykonávania kontrol ustanovených uvedeným nariadením, pravidlá vykonávajúce tieto ustanovenia v nariadení Komisie (EHS) č. 1863/90 z 29. júna 1990, ktorým sa stanovujú podrobné vykonávacie pravidlá k nariadeniu (EHS) č. 4045/89 o kontrole transakcií tvoriacich súčasť systému financovania sekciou záruk Európskeho poľnohospodárskeho usmerňovacieho a záručného fondu, vykonávanej členskými štátmi a o zrušení smernice 77/435/EHS [3], ktorá bola naposledy zmenená a doplnená nariadením (ES) č. 2278/96 [4], už viac neslúžia svojmu účelu; (2) 2. taktiež je vhodné ustanoviť podrobné pravidlá týkajúce sa postupu pre znižovanie minimálneho počtu kontrol, ako je uvedené v treťom pododseku článku 7 ods. 1 nariadenia (EHS) č. 4045/89, ktorým sa zavádza systém vzájomnej pomoci medzi členskými štátmi s cieľom vykonávania kontrol; (3) 3. nariadenie (EHS) č. 4045/89 vyžaduje od členských štátov, aby poslali Komisii určitý počet oznámení. Nakoľko štandardizácia formy a obsahu týchto oznámení zjednodušuje ich používanie a zabezpečuje jednotný prístup, je vhodné prijať podrobné pravidlá, pokiaľ ide o ich formu a obsah; (4) 4. je preto potrebné, vzhľadom na rozsah požadovaných zmien a v záujme jasnosti nariadenie (EHS) č. 1863/90 nahradiť; (5) 5. opatrenia ustanovené v tomto nariadení sú v súlade so stanoviskom Výboru pre Európsky poľnohospodársky usmerňovací a záručný fond, PRIJALA TOTO NARIADENIE: KAPITOLA I PREDMET Článok 1 Toto nariadenie ustanovuje podrobné pravidlá pre uplatňovanie nariadenia (EHS) č. 4045/89. KAPITOLA II ŽIADOSŤ O ZNÍŽENIE MINIMÁLNEHO POČTU KONTROL Článok 2 Žiadosť o zníženie počtu kontrol, uvedená v treťom pododseku článku 7 ods. 1 nariadenia (EHS) č. 4045/89, bude obsahovať podrobné informácie uvedené v prílohe I tohto nariadenia. Článok 3 Rozhodnutie pripustiť zníženie minimálneho počtu kontrol, ako je ustanovené v treťom pododseku článku 7 ods. 1 nariadenia (EHS) č. 4045/89, sa bude zakladať na hodnotení výhod, pokiaľ ide o ochranu finančných záujmov spoločenstva, a bude zohľadňovať tieto kritériá: a) zistené riziká; b) prijatú metódu; c) mieru vykonania minimálneho počtu kontrol za tri predchádzajúce obdobia kontroly a počet a mieru včasného splnenia žiadostí o vzájomnú pomoc za tri predchádzajúce obdobia kontroly; d) uskutočniteľnosť navrhovaného prístupu a všetky konkrétne skúsenosti príslušného(-ých) členského(-ých) štátu(-ov) s týmto prístupom alebo v príslušnom sektore; e) rozsah, v akom sa kontrolóri jedného členského štátu môžu zúčastňovať na spoločne vykonávaných kontrolách v inom(-ých) členskom(-ých) štáte(-och); f) potvrdenie, že iný(-é) členský(-é) štát(-y) sa v požadovanom rozsahu zúčastňuje na spoločnom vykonávaní, ak toto vykonávanie nie je zahrnuté do programu iného(-ých) členského(-ých) štátu(-ov) predloženého podľa článku 10 ods. 1 nariadenia (EHS) č. 4045/89; g) rozsah, v akom sa kontrola v tretích krajinách predpokladá a považuje za uskutočniteľnú; h) všetky ďalšie informácie považované za nevyhnutné na podporu žiadosti. Článok 4 Rozhodnutie uvedené v článku 3 určuje mieru a počet znížení minimálneho počtu kontrol požadovaných podľa článku 2 ods. 2 nariadenia (EHS) č. 4045/89. KAPITOLA III OBSAH DOKUMENTOV Článok 5 1. Výročná správa, na ktorú odkazuje článok 9 ods. 1 nariadenia (EHS) č. 4045/89, bude zahŕňať podrobné informácie o každom z aspektov uplatňovania nariadenia (EHS) č. 4045/89 uvedených v prílohe II tohto nariadenia a usporiadaných v jasne označených častiach pod príslušnými záhlaviami. 2. Ročný program kontrol, na ktorý odkazuje článok 10 nariadenia (EHS) č. 4045/89, bude zostavený podľa vzoru uvedeného v prílohe III tohto nariadenia. 3. Zoznam podnikov, na ktorý odkazuje článok 7 ods. 2 nariadenia (EHS) č. 4045/89, bude zostavený podľa vzoru uvedeného v prílohe IV tohto nariadenia. 4. Zoznam podnikov, na ktorý odkazuje článok 7 ods. 3 nariadenia (EHS) č. 4045/89, bude zostavený podľa vzoru uvedeného v prílohe V tohto nariadenia. 5. Žiadosť členského štátu o prioritnú kontrolu podniku v inom členskom štáte, na ktorú odkazuje článok 7 ods. 2 nariadenia (EHS) č. 4045/89, bude zostavená podľa vzoru uvedeného v prílohe VI tohto nariadenia. 6. Informácie o výsledkoch kontrol, na ktoré odkazuje článok 7 ods. 2 a 4 nariadenia (EHS) č. 4045/89, budú zostavené podľa vzoru uvedeného v prílohe VII tohto nariadenia. 7. Informácie o žiadostiach a výsledkoch kontrol, na ktoré odkazuje článok 7 ods. 2 a 4 nariadenia (EHS) č. 4045/89, ktoré budú oznámené Komisii vo štvrťročných správach, ako to ustanovuje druhý pododsek článku 7 ods. 4 uvedeného nariadenia budú zostavené podľa vzoru uvedeného v prílohe VIII tohto nariadenia. Článok 6 Informácie, ktoré budú predložené podľa článku 5, môžu byť oznámené písomne alebo v elektronickej forme, vo formáte dohodnutom medzi odosielateľom a príjemcom. Údaje o transakciách podľa článku 7 nariadenia (EHS) č. 4045/89 sa oznamujú v elektronickej forme vo formáte ustanovenom v bode 2 prílohy II nariadenia Komisie (ES) č. 2390/1999 [5]. KAPITOLA IV SPOLOČNÉ AKCIE Článok 7 1. Komisia, konajúc z vlastnej iniciatívy alebo na základe návrhu členského štátu a so súhlasom príslušných členských štátov, sa môže rozhodnúť, že bude koordinovať spoločné akcie zahŕňajúce vzájomnú pomoc medzi dvoma alebo viacerými členskými štátmi, ako je to uvedené v článku 7 ods. 1 nariadenia (EHS) č. 4045/89. Pri svojom rozhodovaní Komisia prihliada najmä na tieto otázky: a) úroveň s tým spojeného rizika; b) rozsah operácií, najmä frekvencia obchodu vnútri spoločenstva a mimo spoločenstva a ich finančný rozsah; c) potrebu dosiahnuť jednotný prístup. 2. Na základe dohody s príslušným členským štátom bude tento členský štát určený za zodpovedného za riadenie spoločnej akcie. Každý členský štát je však naďalej zodpovedný za vykonávanie kontrol požadovaných nariadením (ES) č. 4045/89. 3. Každý príslušný členský štát: a) určí osoby alebo služby, ktoré budú zodpovedné za vykonávanie spoločnej akcie v jeho mene; b) zabezpečí, aby bol k dispozícii dostatočný počet primerane skúsených úradných osôb na vykonávanie spoločnej akcie; c) zabezpečí, aby sa kontrola vykonávala v stanovených termínoch a aby správa bola dokončená a sprístupnená všetkým zúčastneným členským štátom a Komisii. KAPITOLA V ZÁVEREČNÉ PRAVIDLÁ Článok 8 Nariadenie (EHS) č. 1863/91 sa zrušuje. Článok 9 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. decembra 2003 Za Komisiu Franz Fischler člen Komisie [1] Ú. v. ES L 388, 30.12.1989, s. 18. [2] Ú. v. ES L 328, 5.12.2002, s. 4. [3] Ú. v. ES L 170, 3.7.1990, s. 23. [4] Ú. v. ES L 308, 29.11.1996, s. 30. [5] Ú. v. ES L 295, 16.11.1999, s. 1. -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II Informácie, ktoré má obsahovať výročná správa uvedená v článku 9 ods. 1 nariadenia (EHS) č. 4045/89 1. Vykonávanie nariadenia (EHS) č. 4045/89 Budú sa poskytovať informácie týkajúce sa vykonávania nariadenia (EHS) č. 4045/89, vrátane zmien v organizáciách zodpovedných za kontroly a v osobitnom oddelení zodpovednom za monitorovanie uplatňovania uvedeného nariadenia, ako je uvedené v jeho článku 11, ako aj zmien právomocí týchto organizácií. 2. Legislatívne zmeny Budú sa poskytovať informácie týkajúce sa zmien vnútroštátnych právnych predpisov dôležitých na uplatňovanie nariadenia (EHS) č. 4045/89, ktoré nastali od predchádzajúcej výročnej správy. 3. Zmeny v programe kontrol Treba zabezpečiť popis všetkých zmien a úprav, ktoré sa uskutočnili v programe kontrol predloženom Komisii podľa článku 10 ods. 2 nariadenia (EHS) č. 4045/89 od dátumu predloženia tohto programu. 4. Vykonávanie programu kontrol zahrnutého do tejto správy Budú sa poskytovať informácie o vykonávaní programu kontrol za obdobia končiace sa 30. júna pred konečným termínom na predloženie správy, ako sa uvádza v článku 9 ods. 1 nariadenia (EHS) č. 4045/89, vrátane uvedených bodov, a to tak vcelku alebo rozpísané kontrolným orgánom (ak viac ako jeden orgán vykonáva kontroly podľa uvedeného nariadenia): a) počtu vykonaných kontrol a počtu podnikov podliehajúcich týmto kontrolám; b) počtu práve vykonávaných kontrol a počtu podnikov; c) počtu kontrol plánovaných na dané obdobie, ktoré ešte neboli vykonané a počtu podnikov, ktoré neboli vystavené kontrole v dôsledku nevykonania týchto kontrol; d) dôvodov, prečo kontroly uvedené v písm. c) neboli vykonané; e) rozpisu kontrol uvedených v písm. a), b) a c) podľa prijatých alebo vyplatených súm a podľa opatrení; f) výsledkov kontrol uvedených v písm. a), vrátane: i) počtu kontrol, pre ktoré boli zistené nezrovnalosti a počtu s tým súvisiacich podnikov, ii) charakteru týchto nezrovnalostí, iii) príslušného opatrenia v prípade zistenia nezrovnalosti, iv) odhadovaného finančného dôsledku každej nezrovnalosti; g) uvedenia priemerného trvania kontrol v osobách/deň, prípadne s uvedením času vynaloženého na plánovanie, prípravu, vykonanie kontrol a podávanie správ. 5. Vykonávanie programu kontrol predchádzajúceho kontrole zahrnutej do súčasného programu Správa bude obsahovať výsledky vykonaných kontrol v súvislosti s predchádzajúcimi obdobiami kontrol, pre ktoré výsledky neboli k dispozícii v čase predkladania správ za tieto obdobia kontrol, vrátane: a) počtu kontrol, ktorými boli zistené nezrovnalosti, a počtu dotknutých podnikov; b) charakteru týchto nezrovnalostí; c) príslušných opatrení v prípade zistenia nezrovnalosti; d) odhadovaného finančného dôsledku každej nezrovnalosti. Výsledky kontrol podľa tretieho pododseku článku 7 ods. 1 nariadenia (EHS) č. 4045/89 budú predložené ako také. 6. Vzájomná pomoc Žiadosti o vzájomnú pomoc podané a prijaté podľa článku 7 nariadenia (EHS) č. 4045/89 budú oznámené, vrátane výsledkov kontrol vykonaných prednostne podľa článku 7 ods. 2 a 4 uvedeného nariadenia, a spolu so súhrnným zoznamom odoslané a prijaté podľa článku 4 ods. 2 a 3 uvedeného nariadenia. 7. Zdroje Podrobné údaje o dostupných zdrojoch na vykonávanie kontrol podľa nariadenia (EHS) č. 4045/89 budú odovzdané, vrátane: a) počtu pracovníkov vyjadreného v osobách/rok pridelených na kontroly podľa nariadenia (EHS) č. 4045/89, rozpísaného podľa kontrolných orgánov, prípadne, podľa regiónov; b) zaškolenia pracovníkov vykonávajúcich kontroly podľa nariadenia (EHS) č. 4045/89 s uvedením pomerného počtu pracovníkov uvedených v písm. a), ktorí absolvovali toto zaškolenie a charakteru samotného školenia a c) počítačového vybavenia a prostriedkov, ktoré majú k dispozícii pracovníci vykonávajúci kontroly podľa nariadenia (EHS) č. 4045/89. 8. Ťažkosti pri uplatňovaní nariadenia (EHS) č. 4045/89 Budú sa poskytovať informácie o všetkých ťažkostiach, ktoré sa vyskytli pri uplatňovaní nariadenia, ako aj o opatreniach prijatých na ich prekonanie alebo o návrhoch týchto opatrení. 9. Návrhy na zlepšenie Tam, kde je to vhodné, treba predkladať návrhy na zlepšenie uplatňovania nariadenia (EHS) č. 4045/89 alebo na zlepšenie samotného uvedeného nariadenia. -------------------------------------------------- PRÍLOHA III +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA IV +++++ TIFF +++++ -------------------------------------------------- PRÍLOHA V +++++ TIFF +++++ -------------------------------------------------- PRÍLOHA VI +++++ TIFF +++++ +++++ TIFF +++++ -------------------------------------------------- PRÍLOHA VII +++++ TIFF +++++ -------------------------------------------------- PRÍLOHA VIII +++++ TIFF +++++ +++++ TIFF +++++ --------------------------------------------------